**Entwine** on vuonna 1995 perustettu lahtelainen metalliyhtye.

Historia
--------

Solisti Mika Tauriainen Tavastian keikalla tammikuussa 2007.
Yhtyeen perustivat Aksu Hanttu (rummut), Tom Mikkola (kitara ja laulu) ja Teppo Taipale (basso) maaliskuussa 1995 nimellä *Kaamos*. Yhtye äänitti kaksi demoa, *Demoni* (1995) ja *Addicted to Homicidal Enjoyment* (1996), jotka olivat tyyliltään death metallia, mutta jäsenet huomasivat julkaisujen jälkeen, ettei kyseinen tyyli ollut heille se oikea. Noin kaksi vuotta myöhemmin he lopulta löysivät oman melodisemman tyylinsä, ja samalla nimi vaihtui nykyisekseen. Tyylin muuttuessa yhtye huomasi tarvitsevansa uuden laulajan, toisen kitaristin ja kosketinsoittajan sitä täydentämään. Aluksi laulajan ja toisen kitaristin rooliin astui Panu Willman syksyllä 1997. Saman vuoden joulukuussa Entwine levytti ensimmäisen demonsa, joka sisälsi neljä kappaletta ja oli nimeltään *Divine Infinity*. Demosta saatu palaute oli hyvää ja tieto yhtyeestä alkoi levitä.*lähde?*

Helmikuussa 1998 kosketinsoittajan paikan otti Riitta Heikkonen, ja yhtye pystyi aloittamaan konsertoinnin. Myös levy-yhtiö Spinefarm Records kiinnostui yhtyeestä ja kiinnitti sen Spikefarm Records -alamerkilleen vuonna 1999. Syyskuussa 1999 Entwine julkaisi ensimmäisen kokopitkän albuminsa *The Treasures Within Hearts*. Huolimatta pienoisesta menestyksestä Taipale ja Willman erosivat yhtyeestä huhtikuussa 2000 musiikillisista erimielisyyksistä johtuen. Heidät korvasivat pian basisti Joni Miettinen ja laulaja Mika Tauriainen.

Uuden basistin ja laulajan kanssa syksyllä 2000 levytetty toinen albumi *Gone* julkaistiin tammikuussa 2001. Levy sai runsaasti kehuja monissa musiikkiaiheisissa lehdissä ja arvosteluissa, ja sijoittui hyvin listoilla niin Suomessa kuin ulkomaillakin. Vuoden 2001 loppupuolella yhtyeeseen liittyi toinen kitaristi Jaani Kähkönen aluksi kiertuemuusikon roolissa, mutta hänestä tuli pian yhtyeen vakituinen jäsen. Alkuvuodesta 2002 Entwine levytti kolmannen albuminsa *Time of Despair*. Kesällä yhtye teki Euroopan-kiertueen yhdessä Theatre of Tragedyn ja Ram-Zetin kanssa.

Entwinen neljäs albumi *diEversity* ilmestyi maaliskuussa 2004, ja sen tiimoilta yhtye konsertoi kotimaansa lisäksi muun muassa Moskovassa, Venäjällä ja kolmen konsertin verran Nightwishin kanssa Oslossa, Norjassa sekä teki Saksan-kiertueen Xandrian ja LABin kanssa. Elokuussa 2005 julkaistiin välityönä minialbumi *Sliver*, joka sisälsi kaksi uutta kappaletta, kaksi live-versiota vanhoista kappaleista ja yhden cover-kappaleen. Vuoden 2006 alkusyksystä ilmestyi *Fatal Design* -albumi. Kosketinsoittaja Riitta Heikkonen erosi yhtyeestä joulukuussa 2006 henkilökohtaisiin syihin vedoten. Yhtye ei aio etsiä korvaavaa kosketinsoittajaa, vaan jatkaa toimintaansa viisimiehisenä.

Kuudes albumi *Painstained* julkaistiin Suomessa 28. tammikuuta 2009. Levy nousi Suomen virallisella levylistalla sijalle 9. Levyltä julkaistiin myös musiikkivideo kappaleesti Strife. Entwine esiintyi kiertueellaan ympäri Suomea, sekä teki yhden keikan Moskovassa. Suomen festivaalikesässä Entwine nähtiin muun muassa Nummirockissa. Loppukesän esiintymisiä peruttiin laulaja Mika Tauriaisen pitkään jatkuneiden ääniongelmien takia. 

18. huhtikuuta 2009 Entwinen keikkabussi ja kaikki soittokalusto paloi Ähtärissä, jossa yhtye oli edellisenä iltana soittanut keikan. Palo sai alkunsa kaasulla toimivasta säteilylämmittimestä. Yhtyeen soittokalustoa paloi arviolta 50 000 euron edestä. Tulipalossa loukkaantui myös linja-autossa yöpynyt kuljettaja.

2010-luvun alkupuoliskon Entwine vietti pikälti hiljaiseloa. 23. kesäkuuta 2010 julkaistiin kokoelma-albumi *Rough n’ Stripped*, joka sisälsi myös kaksi uutta kappaletta. Yhtyeen seitsemäs studioalbumi *Chaotic Nation* ilmestyy 2. lokakuuta 2015.

Entwine ilmoitti lopettamisestaan syyskuussa 2019 ja soitti viimeisen klubikiertueensa samana syksynä.

Jäsenet
-------

* Tom Mikkola – kitara (1995–), murinalaulu (1995–1997)
* Aksu Hanttu – rummut, taustalaulu (1995–)
* Mika Tauriainen – laulu (1999–)
* Joni Miettinen – basso (1999–)
* Jaani Kähkönen – kitara (2001–)

### Entiset jäsenet

* Riitta Heikkonen – kosketinsoittimet (1997–2006)
* Teppo Taipale – basso (1997–1999)
* Panu Willman – laulu, kitara (1997–1999)
* Saara Hellström – laulu (1999–2002)

Julkaisut
---------

|  |  |
| --- | --- |
| Studioalbumit
* *The Treasures Within Hearts*  (1999)
* *Gone*  (2001)
* *Time of Despair*  (2002)
* *diEversity*  (2004)
* *Fatal Design*  (2006)
* *Painstained*  (2009)
* *Chaotic Nation*  (2015)

Kokoelma-albumit
* *Rough n’ Stripped*  (2010)

EP:t
* *Sliver*  (2005)

 | Singlet
* "New Dawn" (2000)
* "The Pit" (2002)
* "Bitter Sweet" (2004)
* "Surrender" (2006)
* "Chameleon Halo" (2006)
* "Strife" (2009)
* "Save Your Sins" (2010)
* "Plastic World" (2015)

Demot
* *Divine Infinity*  (1997)

 |

Lähteet
-------

1. ↑
2. ↑  Entwine julkaisee muhkean kokoelmalevyn *Dome.fi*.  31.5.2010. Otavamedia. Viitattu 11.8.2015.
3. ↑  Riekki, Matti: Kuusi vuotta on kulunut, Entwine palaa uudella draivilla *Inferno*.  11.8.2015. Pop Media. Viitattu 11.8.2015.
4. ↑  Pitkän linjan metalliyhtye Entwine lähtee viimeisille keikoille - Lisätietoja tarjolla nyt! *Soundi.fi*. Viitattu 18.11.2019.

Aiheesta muualla
----------------

* Kuvia tai muita tiedostoja aiheesta **Entwine** Wikimedia Commonsissa

* Entwinen virallinen sivusto
* Suomen virallinen lista: Entwine Musiikkituottajat ry.

Entwine

| 
* Tom Mikkola
* Aksu Hanttu
* Mika Tauriainen
* Joni Miettinen
* Jaani Kähkönen

 |
| --- |
| 
* Riitta Heikkonen
* Teppo Taipale
* Panu Willman
* Saara Hellström

 |

|  |  |
| --- | --- |
| Studioalbumit | 
* The Treasures Within Hearts
* Gone
* Time of Despair
* diEversity
* Fatal Design
* Painstained
* Chaotic Nation

 |
| Kokoelmat | 
* Rough n’ Stripped

 |
| EP:t | 
* Sliver

 |
| Singlet | 
* "New Dawn"
* "The Pit"
* "Bitter Sweet"
* "Surrender"
* "Chameleon Halo"
* "Strife"
* "Save Your Sins"
* "Plastic World"

 |